महानगर की मुख्य सड़कें गाड़ियों के अतिक्रमण के कारण संकरी नजर आती हैं। इलाइट चौराहा से जीवनशाह, जीवनशाह से बीकेडी, बीकेडी चौराहा से मिशन कंपाउंड गेट, बीकेडी से खंडेराव गेट, चित्रा चौराहा से आवास विकास चौराहा, इलाइट से जेल चौराहा, कचहरी चौराहा, बस स्टैंड, मेडिकल कालेज, इलाइट से गोविंद चौराहा समेत सभी जगह गाड़ियों की रेलमपेल मची रहती है। इन इलाकों में पार्किंग की कोई व्यवस्था न होने की वजह से लोगों को सड़कों के किनारे गाड़ियां खड़ी करनी पड़ती हैं। इससे आवागमन बाधित होता है। हालांकि, शहर में कई स्थानों पर पार्किंग बनाने की योजनाएं तो लंबे समय से कागजों में तैर रही हैं, परंतु धरातल पर अब तक कोई भी साकार नहीं हो पाई है।